钦定古今图书集成/明伦汇编/氏族典/第107卷 > 《廖用贤尚友录》 > 梅存仁
## 钦定古今图书集成/明伦汇编/氏族典/第107卷 > 《廖用贤尚友录》 > 梅存仁

按《万姓统谱》：“存仁，婺源人。性温雅沉静，治诗。为县学
生，每开卷，必整肃如对圣贤。洪武三十三年，贡入太
学，授莱州府推官。丁忧，哀毁尽礼。其平居必修饰，超
然馀裕，昆弟相友爱，未尝见其疾言遽色。服阕，改晋
州安平县知县，持己甚廉，卒于官，不能归葬。”